มีเพศสัมพันธ์กับเเฟนตอนใกล้หมดประจำเดือนของวันที่27ธันวาอะคะ **ประจำเดือนมาประมาณวันที่23ตอนเย็นหรือ24ธันวานี่แหละค่ะ แล้วใกล้หมดวันที่27** แบบหลั่งนอกตลอดและไม่ได้กินยาคุมกำเนิดแล้วก็ทำแบบนั้นไปอีก(มีเพศสัมพันธ์)ถึงวันที่31ธันวาคะจะท้องมั้ยคะ ตอนนี้รู้สึกว่าน้องสาวเจ็บและคัน มีน้ำสีขาวออกขุ่นๆค่ะ
สวัสดีค่ะ หากประจำเดือนมาวันที่ 23 ธ.ค. แล้วได้มีเพศสัมพันธ์วันที่ 27 ธ.ค. เท่ากับมีเพศสัมพันธ์ในวันที่ 5 นับจากวันแรกที่มีประจำเดือนมา ถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมาก คือน้อยกว่า 1% ส่วนการมีเพศสัมพันธ์ตั้งแต่วันที่ 30 ธ.ค. เป็นต้นไป ก็จะถือว่าไม่ใช่ระยะปลอดภัย และโอกาสที่จะตั้งครรภ์นั้นมีได้ โดยหากใช้วิธีการหลั่งนอก ก็จะมีโอกาสตั้งครรภ์ได้ประมาณ 4%-22% ค่ะส่วนการที่จะทราบว่า มีการตั้งครรภ์หรือไม่นั้น ก็ควรรอดูประจำเดือนในรอบต่อไป ว่าจะมาหรือไม่ หากไม่มา ก็ควรตรวจหาการตั้งครรภ์ดูค่ะสำหรับอาการเจ็บที่อวัยวะเพศ คัน และมีตกขาวออกมา อาจเกิดจากการติดเชื้อต่างๆ ในช่องคลอด เช่น ติดเชื้อราในช่องคลอด ติดเชื้อปรสิต หนองใน เป็นต้น ดังนั้น อาการไม่หายไป แนะนำควรไปพบสูติ-นรีแพทย์เพื่อรักษาค่ะ